ทีเอ็มบีชี้อัดฉีดอีอีซี เอสเอ็มอีรายได้พุ่ง
ทีเอ็มบีประเมินอัดฉีดอีอีซี ดันเศรษฐกิจภาคตะวันออกโต เพิ่มรายได้เอสเอ็มอีปีละ 6 หมื่นล้าน
24 มิ.ย. 2560

โพสต์ทูเดย์ - ทีเอ็มบีประเมินอัดฉีดอีอีซี ดันเศรษฐกิจภาคตะวันออกโต เพิ่มรายได้เอสเอ็มอีปีละ 6 หมื่นล้านศูนย์วิเคราะห์เศรษฐกิจ ทีเอ็มบี ประเมินว่า หากมีการเร่งรัดให้มีการอัดฉีดในโครงการระเบียงเขตเศรษฐกิจภาคตะวันออก หรืออีอีซี ด้วยการลงทุนเพื่อพัฒนาโครงสร้างพื้นฐานตั้งแต่กลางปีนี้ จะทำให้เศรษฐกิจภาคตะวันออกโตขึ้นจากปกติอีก 1.7% ต่อปีนอกจากนี้ หากผู้ประกอบการขนาดกลางและขนาดย่อม หรือเอสเอ็มอี สามารถผลักตนเองเข้าไปอยู่ในห่วงโซ่การผลิตและเติบโตตามอุตสาหกรรมเป้าหมายขนาดใหญ่ที่เข้ามาลงทุนได้สำเร็จ จะผลักดันให้รายได้ของเอสเอ็มอีที่คาดว่าปัจจุบันมีมูลค่า 1.02 ล้านล้านบาท/ปี เติบโตขึ้นเป็น 1.08 ล้านล้านบาท ในปี 2561 หรือเพิ่มขึ้น 6 หมื่นล้านบาท โดยธุรกิจที่จะได้รับอานิสงส์สูงสุด คือ ธุรกิจเกี่ยวเนื่องกับยานยนต์ ธุรกิจผลิตและจำหน่ายผลิตภัณฑ์เกี่ยวกับเหล็ก รับเหมาก่อสร้าง หรือติดตั้งงานระบบ และธุรกิจจำหน่ายเครื่องจักรกลอย่างไรก็ตาม ปัญหาสำคัญยังคงอยู่ที่การปรับตัวของเอสเอ็มอี ซึ่งภาครัฐและหน่วยงานที่เกี่ยวข้องต้องให้ความสำคัญ ช่วยเหลือ และติดตามอย่างใกล้ชิด โดยเฉพาะการนำนวัตกรรม การตลาดอี-คอมเมิร์ซและอี-เพย์เมนต์มาประยุกต์ใช้กับธุรกิจ